Title: Å være i et forhold

Kjærester

Begreper:

- å forelske seg i hverandre
- å bli sammen
- å bli et par
- å bli kjærester

Når to personer møter hverandre, og blir forelsket i hverandre, kan de bli sammen. Da blir de et par. Vi sier at de blir kjærester.

Samboere

Begreper

- å flytte sammen
- å bli samboere
- å inngå en samboerkontrakt
- å flytte fra hverandre

Når et kjærestepar flytter sammen, blir de samboere. Samboere er et par som bor sammen uten å være gift. Samboere har få rettigheter som et par derfor velger mange å inngå samboerkontrakt. En samboerkontrakt er en avtale mellom samboere som beskytter begge. En samboerkontrakt gir flere rettigheter om en av personene dør, og den gjør fordeling av verdier enklere og mer rettferdig om man ønsker å flytte fra hverandre senere.

Forlovet

Begreper

- å forlove seg
- å fri til noen
- et frieri
- å være forlovet
- en forlovelse
- en forlovelsesfest
- en forlovede

Når to mennesker ønsker å gifte seg, sier vi at de forlover seg. Det er vanlig at paret forlover seg ved at en av personene spør den andre om de skal gifte seg.Om begge er enige om å gifte seg, blir det en forlovelse. Tradisjonelt er det mannen som spør, men i dag kan også gjerne en kvinne spørre. Vi kaller dette å fri til noen og spørsmålet kalles et frieri. Noen feirer en forlovelse med en forlovelsesfest. To som er forlovet kan kan kalle kjæresten sin for sin forlovede.

Gift

Begreper

- å gifte seg
- et ekteskap
- en ektemann
- ei kone
- et ektepar
- en ektefelle
- en vielse
- en seremoni
- å inngå en juridisk avtale (avtale etter loven)
- bryllupsfest

Når to personer gifter seg, blir de to et ektepar.  De blir ektemann og kone, og vi kan si at de er ektefeller. De gifter seg i en seremoni som kalles vielse. Når denne seremonien er ferdig, har paret inngått en juridisk avtale. Dette feires ofte med en bryllupsfest.

Samlivsbrudd

Begreper:

- et samlivsbrudd
- skilsmisse
- å skille seg
- eksmann
- ekskone
- separasjon
- separasjonstid
- formelt gift
- formelt skilt

Noen parforhold tar slutt. Dette kalles et samlivbrudd. Om paret er gift, må de avslutte forholdet med en skilsmisse. Vi sier at paret skiller seg. Det er vanlig å snakke om sin tidligere ektemann som sin eksmann, og sin tidligere kone som sin ekskone. Før man kan skille seg, må man søke om separasjon. Da lever ektefellene hver for seg, men er formelt gift. Om de fortsatt ønsker å skille seg etter seperasjonstiden, kan de søke om skilsmisse og bli formelt skilt.